તમે કેવી રીતે જાણશો કે તમે કોઈ સાથે સંબંધમાં જોડાવવા ઈચ્છો છો કે એકલા રહેવા ઈચ્છો છો? આ જાણવા માટેની ખાસ કોઈ રીત નથી. ખાસ કરીને ત્યારે કે જ્યારે તમે બ્રેકઅપમાંથી પસાર થયા હોવ. સંબંધો તૂટ્યા બાદ સંબંધો પર ફરી વિશ્વાસ કરવો ઘણો અઘરો હોય છે. પરિણામે આપણે હંમેશા લાંબા સમય સુધી કોઈ સંબંધમાં બંધાવું પસંદ કરતા નથી. કેટલાક લોકો માટે બ્રેકઅપનો આ ગાળો એટલો તકલીફ દાયક હોય છે કે તેમાંથી બહાર આવવું તેમના માટે અઘરું હોય છે, જયારે કેટલાક લોકો એવા હોય છે કે એક સંબંધ તૂટ્યા બાદ તરત જ બીજા સાથે જોડાઈ આગળ વધી જાય છે.